DUOMENŲ TEIKIMO

TURTO AREŠTO AKTŲ REGISTRUI ELEKTRONINIU BŪDU

SUTARTIS NR.

Valstybės įmonė Registrų centras (toliau – Įmonė), atstovaujama finansų ir administravimo direktoriaus Sergejaus Ignatjevo, veikiančio pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Antstolis) sudarė šią Duomenų teikimo Turto arešto aktų registrui elektroniniu būdu sutartį (toliau – Sutartis):

1. **SKYRIUS**

**SUTARTIES DALYKAS**

1. Antstolis, naudodamasis Turto arešto aktų registro internetine programa (toliau – ETAAR programa), teisės aktų nustatyta tvarka Turto arešto aktų registrui elektroniniu būdu teikia Turto arešto aktų registro nuostatuose, patvirtintuose Lietuvos Respublikos Vyriausybės 2002 m. kovo 5 d. nutarimu Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“, nurodytus turto arešto aktų, jų pakeitimų bei panaikinimo duomenis ir (ar) šių dokumentų skaitmenines kopijas.
2. **SKYRIUS**

**ŠALIŲ TEISĖS IR PAREIGOS**

2. Antstolis turi teisę vienašališkai nutraukti Sutartį, ne vėliau kaip prieš 30 dienų raštu pranešęs Įmonei.

3. Įmonė turi teisę vienašališkai nutraukti Sutartį, paaiškėjus, kad Antstolis ar jo paskirti asmenys suteikė tretiesiems asmenims galimybę naudotis Įmonės suteiktais individualiais naudotojo kodais ir slaptažodžiais.

4. Šalių susitarimu Sutartis gali būti nutraukta ir nesilaikant Sutartyje nustatytų terminų.

5. Įmonė įsipareigoja:

5.1. pasirašiusi Sutartį, per 3 darbo dienas suteikti Antstoliui ir jo paskirtiems asmenims, nurodytiems Sutarties priede „Antstolio paskirtų asmenų sąrašas“, prisijungimo duomenis – individualius naudotojo kodus bei laikinuosius slaptažodžius ir slaptažodžių korteles, skirtus jungtis prie ETAAR programos, kurios nuoroda skelbiama Įmonės interneto svetainėje www.registrucentras.lt;

5.2. suteikti Antstoliui ir jo paskirtiems asmenims teises ETAAR programoje įrašyti Sutarties 1 punkte nurodytus duomenis, teikti Turto arešto aktų registrui turto arešto aktų, jų pakeitimų ir panaikinimo dokumentų skaitmenines kopijas;

5.3. suteikti Antstoliui, taip pat jo paskirtiems Antstolio padėjėjams teises ETAAR programoje įrašyti Sutarties 1 punkte nurodytus duomenis, teisę per ETAAR programą teikti Turto arešto aktų registrui Sutarties 1 punkte nurodytus duomenis elektroniniu būdu, taip pat teikti Turto arešto aktų registrui turto arešto aktų, jų pakeitimų ir panaikinimo dokumentų skaitmenines kopijas;

5.4. gavusi rašytinį Antstolio prašymą ir užpildytą bei pasirašytą papildomą Sutarties priedą „Antstolio paskirtų asmenų sąrašas“, kuriame Antstolis nurodo tik papildomai paskirtus asmenis, per 3 darbo dienas suteikti papildomai Antstolio paskirtiems asmenims individualius naudotojo kodus, laikinuosius slaptažodžius bei slaptažodžių korteles;

5.5. gavusi duomenis elektroniniu būdu, atlikti Turto arešto aktų registro nuostatuose nustatytus veiksmus;

5.6. Sutarties 6.3–6.6 papunkčiuose nurodytais atvejais, gavusi rašytinį Antstolio prašymą, pakeisti Antstoliui ar jo paskirtam asmeniui suteiktą slaptažodį, suteikiant naują laikinąjį slaptažodį ir sugeneruojant naują slaptažodžių kortelę;

5.7. gavusi Antstolio rašytinį prašymą, panaikinti Antstoliui ar jo paskirtiems asmenims suteiktus individualius naudotojo kodus ir slaptažodžius;

5.8. Sutartyje nurodytus Antstolio ir jo paskirtų asmenų pateiktus asmens duomenis naudoti vadovaujantis Lietuvos Respublikos asmens duomenų teisinės apsaugos įstatymo nuostatomis;

5.9. konsultuoti Antstolį ir jo paskirtus asmenis duomenų teikimo Turto arešto aktų registrui elektroniniu būdu klausimais;

5.10. užtikrinti ETAAR programos veikimą, kai Antstolio ir jo paskirtų asmenų kompiuterinėse darbo vietose yra ši programinė įranga: „Internet Explorer 8.0“ (arba naujesnė versija) arba „Mozilla Firefox 3.6“ (arba naujesnė versija) interneto naršyklė su „JavaScript“ palaikymu, „Adobe Reader 9“ (arba naujesnė versija), „Microsoft Word 2003“ (arba naujesnė versija).

6. Antstolis įsipareigoja:

6.1. tinkamai saugoti Įmonės suteiktus individualius naudotojo kodus ir slaptažodžius;

6.2. užtikrinti, kad Antstolio paskirti asmenys individualiaisnaudotojo kodais ir slaptažodžiais naudotųsi asmeniškai ir neatskleistų jų tretiesiems asmenims;

6.3. nedelsiant pranešti Įmonei apie trečiųjų asmenų pasinaudojimą Antstoliui ar jo paskirtiems asmenims suteiktais naudotojų kodais ar slaptažodžiais;

6.4. nedelsiant informuoti Įmonę apie tai, kad tretieji asmenys tikėtinai sužinojo ar pasinaudojo Antstoliui ar jo paskirtam asmeniui suteiktaisindividualiais naudotojo kodais ir slaptažodžiais;

6.5. nedelsiant informuoti Įmonę apie prarastus Antstoliui ar jo paskirtiems asmenims suteiktus individualius naudotojo kodus ir slaptažodžius;

6.6. nedelsiant pranešti Įmonei apie automatiškai sustabdytas prieigos teises prie ETAAR programos;

6.7. nedelsiant raštu informuoti apie Antstolio įgaliojimų sustabdymą ir įgaliojimų sustabdymo panaikinimą;

6.8. raštu informuoti Įmonę apie Antstolio įgaliojimų pasibaigimą, likus ne mažiau kaip 3 darbo dienoms iki įgaliojimų pasibaigimo;

6.9. per 5 darbo dienas raštu informuoti apie adreso ir kitų duomenų, nurodytų šioje Sutartyje, pasikeitimą;

6.10. užtikrinti, kad Antstolio paskirti asmenys tvarkytų fizinių asmenų duomenis vadovaudamiesi Lietuvos Respublikos asmens duomenų teisinės apsaugos įstatymo nuostatomis.

7. Sustabdžius Antstolio įgaliojimus, Įmonė įgaliojimų sustabdymo laikotarpiu panaikina Antstoliui ir jo paskirtiems asmenims suteiktas teises naudotis ETAAR programa.

8. Apie ETAAR programos veikimo, duomenų teikimo nesklandumus Antstolis informuoja Įmonę tel. (8 5) 268 8262 arba per Įmonės interneto svetainę info.registrucentras.lt.

9. Antstolis kiekvienu konkrečiu atveju prisiima atsakomybę už savo arba jo paskirtų asmenų per ETAAR programą Turto arešto aktų registrui perduotų duomenų teisingumą.

10. Antstoliui arba jo paskirtam asmeniui pranešus apie prarastą individualų naudotojo kodą ir (ar) slaptažodžius, ir (arba) galimą jų konfidencialumo pažeidimą, Įmonė, patikrinusi Antstolio arba jo paskirto asmens tapatybę (tikrinamas vardas, pavardė, individualus naudotojo kodas ir kiti asmenį apibūdinantys duomenys, įrašyti ETAAR programos modulyje), nedelsdama sustabdo atitinkamas Antstolio ar jo paskirto asmens prieigos teises. Nauji individualūs naudotojo kodai ir slaptažodžiai Antstoliui ar jo paskirtiems asmenims suteikiami tik gavus rašytinį Antstolio prašymą.

11. Antstoliui arba jo paskirtam asmeniui pranešus apie automatiškai sustabdytas prieigos teises dėl nesėkmingų bandymų prisijungti prie ETAAR programos, Įmonė prieigos teises atnaujina, patikrinusi Antstolio arba jo paskirto asmens tapatybę (tikrinamas vardas, pavardė, individualus naudotojo kodas ir kiti asmenį apibūdinantys duomenys, įrašyti ETAAR programos naudotojų modulyje). Jei Antstolio ar jo paskirto asmens prieigos teisės prie internetinės programos automatiškai sustabdomos daugiau kaip kartą per dieną, prieigos teisės atnaujinamos tik gavus rašytinį Antstolio ar jo paskirto asmens prašymą. Jei prieigos teisėms atnaujinti reikia suteikti naujus prisijungimo duomenis (pamiršus slaptažodį), nauji prisijungimo duomenys suteikiami tik gavus rašytinį Antstolio prašymą.

12. Antstolio rašytiniai prašymai suteikti, atnaujinti ar panaikinti prieigos teises prie ETAAR programos, taip pat papildomas (-i) Sutarties priedas (-ai) „Antstolio paskirtų asmenų sąrašas“ gali būti pateikti asmeniškai, atsiųsti paštu ar pateikti elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninio parašo įstatyme nustatytus reikalavimus.

1. **SKYRIUS**

**ATLYGINIMO UŽ DUOMENŲ ĮREGISTRAVIMĄ DYDŽIAI**

13. Atlyginimo dydžiai už turto arešto aktų registravimą Turto arešto aktų registre yra nustatomi ir keičiami Lietuvos Respublikos Vyriausybės bei skelbiami Lietuvos Respublikos įstatymų nustatyta tvarka.

**IV. SKYRIUS**

**ATSISKAITYMO TVARKA**

14. Įmonė kiekvieno mėnesio pradžioje pateikia Antstoliui sąskaitą faktūrą už turto arešto aktų registravimą Turto arešto aktų registre praėjusį mėnesį. Sąskaita faktūra pateikiama Sutarties VIII skyriuje „Šalių rekvizitai ir parašai“ nurodytu elektroninio pašto adresu.

15. Antstolis sąskaitą faktūrą turi apmokėti per 10 darbo dienų nuo jos pateikimo Antstoliui dienos.

16. Laiku neapmokėjęs pateiktos sąskaitos faktūros, Antstolis moka 0,04 procento dydžio delspinigius už kiekvieną uždelstą dieną.

**V. SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

17. Bet kuri šalis neatsako už savo prievolių nevykdymą, jei įrodo, kad toks nevykdymas buvo sąlygotas aplinkybės, kurios šalis negalėjo kontroliuoti ir nebuvo galima jos numatyti arba išvengti, arba įveikti tos aplinkybės ar jos pasekmių.

18. Nenugalimos jėgos (*force majeure*) aplinkybės nustatomos vadovaujantis Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

19. Šalys apie nenugalimos jėgos aplinkybes raštu praneša viena kitai per 3 darbo dienas. Jeigu nenugalimos jėgos aplinkybės tęsiasi ilgiau kaip 3 mėnesius, bet kuri šalis, pranešusi raštu, turi teisę nutraukti Sutartį.

**VI. SKYRIUS**

 **GINČŲ SPRENDIMAS**

20. Visi iš Sutarties kylantys ginčai sprendžiami šalių susitarimu, o nepavykus susitarti – Lietuvos Respublikos įstatymų nustatyta tvarka.

21. Šalys neturi teisės pavesti Sutartį vykdyti tretiesiems asmenims.

**VII. SKYRIUS**

**SUTARTIES GALIOJIMAS**

22. Sutartis įsigalioja nuo jos pasirašymo dienos ir patvirtinimo antspaudais dienos. Jeigu Sutartis šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo ir antspaudu patvirtina antroji šalis.

23. Įsigaliojus šiai Sutarčiai, netenka galios šalių anksčiau sudaryta sutartis dėl duomenų teikimo Turto arešto aktų registrui (jei tokia sutartis buvo sudaryta).

24. Sutartis pasibaigia:

24.1. pasibaigus Antstolio įgaliojimams;

24.2. Įmonei netekus teisės tvarkyti Turto arešto aktų registrą;

24.3. pasikeitus teisės aktams, reglamentuojantiems duomenų teikimą;

24.4. šalims nutraukus Sutartį 2–4 punktuose numatytais atvejais.

25. Sutarties šalis, raštu gavusi kitos šalies pasiūlymą dėl Sutarties sąlygų pakeitimo ar papildymo, turi raštu atsakyti per 10 darbo dienų, o laiku neatsakius į kitos šalies raštišką pasiūlymą laikoma, kad toks pasiūlymas yra atmestas.

26. Sutartis gali būti pakeista ar papildyta tik raštišku abiejų šalių susitarimu.

27. Sutartis yra sudaryta dviem egzemplioriais, turinčiais vienodą juridinę galią, po vieną kiekvienai šaliai.

28. Sutarties priedas „Antstolio paskirtų asmenų sąrašas“ yra neatskiriama Sutarties dalis.

**VIII. SKYRIUS**

 **ŠALIŲ REKVIZITAI IR PARAŠAI**

|  |  |
| --- | --- |
| **ĮMONĖ** | **ANTSTOLIS**  |
| **Valstybės įmonė Registrų centras** |  |
|  |  |
|  |  |
| Juridinio asmens kodas 124110246PVM mokėtojo kodas LT241102419Buveinė Lvovo g. 25-101, 09320 VilniusEl. p. info@registrucentras.ltTel. (8 5) 268 8262Faks. (8 5) 268 8311A. s. LT477044060005572969AB SEB bankas, banko kodas 70440 A. s. LT944010042400050387Luminor Bank AS Lietuvos skyrius banko kodas 40100A. s. LT677300010095519600„Swedbank“, AB, banko kodas 73000 |  Kodas

|  |
| --- |
| Adresas |
| Pašto kodas, miestas |
| El. p.  |
| Tel.  |
| Faks. |

 |
|  |  |
| Finansų ir administravimo direktoriusSergejus Ignatjevas |  |  |
| (Pareigos, vardas, pavardė) |  | (Vardas, pavardė) |
| 20\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | 20\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |
|  |  |  |
|  |  |  |
| (Parašas) |  |  (Parašas) |
|  A. V. |  |  A. V. |

Duomenų teikimo Turto arešto aktų registrui elektroniniu būdu

 sutarties Nr.

 priedas

ANTSTOLIO PASKIRTŲ ASMENŲ SĄRAŠAS

**Antstolis ir jo paskirti žemiau nurodyti asmenys, pasirašydami šį priedą, patvirtina, kad yra susipažinę** su Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, Lietuvos Respublikos turto arešto aktų registro įstatymu, Turto arešto aktų registro nuostatais, patvirtintais Lietuvos Respublikos Vyriausybės 2002 m. kovo 5 d. nutarimu Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“, **ir pasižada** saugoti prisijungimo prie Turto arešto aktų registro internetinės programos duomenis, neatskleisti jų tretiesiems asmenims. Antstolis ir jo paskirti žemiau nurodyti asmenys yra įspėti, kad, pažeidę šį pasižadėjimą, privalės atsakyti pagal Lietuvos Respublikos įstatymus.

|  |  |  |  |  |  |
| --- | --- | --- | --- | --- | --- |
| Eil. Nr. | Asmens kodas\* | Vardas, pavardė | Pareigos | Individualus elektroninio pašto adresas | Asmens parašas |
| *1* |  |  |  |  |  |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |

\* Sutinku, kad mano asmens kodas būtų naudojamas Turto arešto aktų registro internetinėje programoje naudotojo atpažinimui kartu su naudotojo kodu ir slaptažodžiu.

|  |  |
| --- | --- |
|  | **Antstolis** |
|  |  |
|  | (Vardas, pavardė)  |
|  |  |
|  | (Parašas) |
|  |  |
|  |

|  |  |  |  |
| --- | --- | --- | --- |
| 20\_\_ | m. |  | d. |

 |
|  |  |
|  | A. V. |